ועדת הפנים ואיכות הסביבה, כנסת 18, פרוטוקול מספר 517, 2012-02-28 12:00

אמנון כהן: אני פותח את הישיבה של ועדת הפנים והגנת הסביבה.

אמנון כהן: הנושא על סדר היום הוא תיקון הארכת שעון הקיץ של הממשלה.

תומר רוזנר: הצעת החוק הממשלתית.

אמנון כהן: הצעת החוק של הממשלה.

אמנון כהן: כמה הצעות יש פה?

תומר רוזנר: 3 פרטיות, אחת ממשלתית.

אמנון כהן: תיקון מס' 2, התשע"א -2011, של הממשלה.

אמנון כהן: יש גם הצעות חוק פרטיות של חברת הכנסת דליה איציק וקבוצה - פ/2836, הצעת חוק של רונית תירוש - פ/2775 והצעת החוק של חבר הכנסת ניצן הורוביץ וקבוצת ח"כים - פ/2705.

אמנון כהן: יש את הצעת החוק הממשלתית, שהיא תיקון מס' 2 להצעת החוק.

אמנון כהן: לפני שהח"כים יבואו נפתח את הדיון בהצעה החוק הממשלתית.

אמנון כהן: קיבלתי את דוח הוועדה לבחינת משך תקופת שעון הקיץ.

אמנון כהן: הבנתי שהייתה ועדה שבחנה את כל הסוגיות: את מה שקורה בעולם, את מה שקורה במדינת ישראל, מה הכי מתאים לנו מבחינת שעות.

אמנון כהן: מסתבר שיש לנו את התקופה הכי קצרה מבחינת שעון הקיץ בהשוואה לשאר מדינות העולם המתפתחות.

אמנון כהן: פה ניתן למשרד הפנים להציג את הצעת החוק.

אמנון כהן: מי מציג את הצעת החוק?

דרורי שפירא: כמו שאמר אדוני, הייתה ועדה שהקים השר שבחנה את כל הנושא.

דרורי שפירא: היא בחנה את ההשלכות, ההטבות, האפשרות ליצור מצב שזה ייצור כמה שיותר נוחות לציבור.

דרורי שפירא: בהתאם לזה נוסחה הצעת החוק.

דרורי שפירא: הוועדה יצרה מצב, בשונה מהמצב הנוכחי שהיה תלוי יום כיפור שבו היה הבדל מאוד מאוד גדול כי בשנה מסוימת יכלו להיות בסביבות 150 ימים ובשנה אחרת יכלו להיות בסביבות 190 ימים, שיש בערך כמות זהה של ימים.

דרורי שפירא: אנחנו חושבים שיותר נכון שיהיו יותר שעות אור.

דרורי שפירא: זו המהות המרכזית של התיקון.

אמנון כהן: תתחילו לקרוא את הצעת החוק.

דרורי שפירא: בחוק קביעת הזמן, התשנ"ב-1992, במקום סעיף 3 יבוא: "הקדמת הזמן בישראל 3(א) בכל שנה, בתקופה שמיום שישי שלפני יום ראשון האחרון בחודש מרס בשעה 02:00, עד יום ראשון הראשון שלאחר יום 1 באוקטובר בשעה 02:00, יוקדם הזמן בישראל שעה נוספת, כך שיקדים את זמן יקום מתואם בשלוש שעות.

דרורי שפירא: (ב) על אף הוראות סעיף קטן (א), חל יום ראשון הראשון שלאחר יום 1 באוקטובר, במהלך ראש השנה, תוארך התקופה האמורה בסעיף קטן (א) עד יום שני הראשון שלאחר יום 1 באוקטובר בשעה 02:00.

דרורי שפירא: "

אמנון כהן: אלו השעות ששיניתם.

אמנון כהן: דיברנו על כך שהשר הקים ועדה שבחנה את הסוגיה לגבי העולם כולו, לגבי איך זה משתלב.

אמנון כהן: משרד הפנים, בעקבות פנייתם של חברי הכנסת שהגישו הצעות חוק.

אמנון כהן: .

אמנון כהן: אני לא רואה פה את כל המציעים.

אמנון כהן: יש פה עוד קבוצה שלא מיוצגת כאן.

אמנון כהן: הייתי מתייעץ איתכם כדי למזג את הצעות החוק.

אמנון כהן: אני רואה את הקבוצה של חבר הכנסת הורוביץ ואת הקבוצה של רונית תירוש.

אמנון כהן: אני לא רואה שהקבוצה של דליה איציק חתומה פה.

אמנון כהן: אם אחד המציעים לא נמצא אני לא יכול למזג את החוק, נכון?

תומר רוזנר: אתה יכול.

אמנון כהן: גם בלעדיהם אנחנו נמזג.

אמנון כהן: ראינו שהממשלה עשתה עבודה, כנראה גם בדקה את הצעות החוק של כל המציעים וניסתה להגיע לאיזון כזה שאפשר לחיות איתו.

אמנון כהן: אם אתם מסכימים לאיזון הזה אנחנו נבקש מוועדת הכנסת למזג את הצעות החוק עם הצעת החוק הממשלתית.

אמנון כהן: כמובן שכולכם שותפים.

אמנון כהן: אתם הייתם קטלי

אמנון כהן: זטור לממשלה להביא את הצעת החוק.

אמנון כהן: ברוכים תהיו.

אמנון כהן: אני לא יודע כמה זה טוב, אבל ועדה חשובה הוקמה.

אמנון כהן: ביום כיפור יהיה לנו עוד שעה לצום.

אמנון כהן: לא נורא, אנחנו נצום.

אמנון כהן: אין לנו בעיה עם זה.

ניצן הורוביץ: אדוני, הצום לא מתארך.

תומר רוזנר: רק זז שעה.

קריאה: זה רק פסיכולוגי.

אמנון כהן: בסדר, אבל כך אתה יודע שכשמגיע 18:00 אתה סיימת.

אמנון כהן: ככה מתחיל 19:00.

אמנון כהן: לנו אין בעיה.

אמנון כהן: אנחנו פשוט דאגנו לציבור אחר.

אמנון כהן: אין פה נגיעה.

אמנון כהן: אני מברך את משרד הפנים.

אמנון כהן: הוועדה עמוסה מאוד בנושאים אחרים.

אמנון כהן: שר הפנים כתב מכתב על כך שהוא מאוד רוצה לקדם את זה.

אמנון כהן: הוא כנראה רצה שזה ייכנס לתוקף מיידי כך שאולי נרוויח את התקופה הזאת, לכן אנחנו מברכים.

אמנון כהן: אנחנו ניתן משפט קצר לכל אחד מהמציעים, אחר כך נתקדם.

אמנון כהן: חבר הכנסת הורוביץ, מה יש לך להגיד בנושא?

ניצן הורוביץ: אדוני, חבר הכנסת אמנון כהן, תראה, המחלוקת היא לגבי מתי יסתיים שעון הקיץ.

ניצן הורוביץ: הצעת החוק שלי אומרת ששעון הקיץ יסתיים בסוף אוקטובר, הצעת החוק של הממשלה אומרת תחילת אוקטובר.

ניצן הורוביץ: זאת המחלוקת, החודש הזה.

ניצן הורוביץ: הצעת החוק שלי היא לפי האיחוד האירופי, זאת אומרת כמו במדינות המתקדמות, משום שאנחנו רוצים לנצל את כל תקופת הקיץ עד סוף אוקטובר, לא כפי שהיה עד עכשיו שלפעמים זה היה אפילו ב-20 בספטמבר.

ניצן הורוביץ: מתי אמור השנה אם לא ישתנה החוק?

גלעד ארדן: 23 בספטמבר.

ניצן הורוביץ: 23 בספטמבר.

ניצן הורוביץ: הארכה שמציעה הממשלה ביחס לשנה הזאת היא משהו כמו שבוע.

ניצן הורוביץ: אנחנו מבקשים עד סוף אוקטובר, שזה המועד הנכון והמתאים.

ניצן הורוביץ: זה לא רק דבר פרטי שלי.

ניצן הורוביץ: יש פה הרבה מאוד חברי כנסת שחתמו מכל הסיעות.

ניצן הורוביץ: זה גם דבר ציבורי.

ניצן הורוביץ: אדוני יודע שהיה מאבק ציבורי מאוד גדול, מאוד ארוך בעניין הזה.

ניצן הורוביץ: בזכות המאבק הציבורי שר הפנים, משרד הפנים התקדמו בעניין לא מספיק, לכן הוועדה הזאת זאת הזדמנות, אדוני, לקבוע תאריך יותר טוב לסיום שעון הקיץ, מה שיתאים לדרישת הציבור ולניצול מקסימאלי של שעות האור.

ניצן הורוביץ: עד סוף אוקטובר זה הזמן הנכון.

אמנון כהן: אתה הלכת הכי קיצוני.

ניצן הורוביץ: זה לא קיצוני.

אמנון כהן: לא מבחינת זמן אני מדבר.

אמנון כהן: אני רואה שהקבוצה של דליה איציק אמרה פחות או יותר את אותו זמן של הארכה.

אמנון כהן: גם חברת הכנסת רונית תירוש הצביעה פחות או יותר על אותו תאריך של 7.10.

אמנון כהן: גם הוועדה המקצועית שבחנה את הסוגיה הגיעה לאותו תאריך.

אמנון כהן: זאת העמדה שלך.

אמנון כהן: שמענו.

אמנון כהן: חברת הכנסת רונית תירוש, בבקשה.

רונית תירוש: תודה רבה, אדוני היושב-ראש.

אמנון כהן: יושב-ראש ועדת כספים, זנחת את הוועדה והגעת לוועדה כה חשובה?

משה גפני: אלף, הוועדה חשובה.

אמנון כהן: קודם כל ברכות על ההצלחה של אתמול בנוגע לפרי הגליל.

אמנון כהן: אנחנו מברכים את כבודו.

אמנון כהן: ידענו תמיד שכשכבודו לוקח נושא ומתביית עליו, הולך איתו עד הסוף, יודע להשיג מול האוצר ומול הממשלה.

אמנון כהן: .

משה גפני: לא השגתי עוד כלום.

אמנון כהן: עצם הרעיון.

אמנון כהן: ביום ראשון תונח הצעת חוק.

אמנון כהן: אנחנו נתמוך בה בוודאי.

אמנון כהן: גם ועדת שרים לענייני חקיקה תתמוך בה.

אמנון כהן: אנחנו מברכים את אדוני.

אמנון כהן: זה לא פשוט.

אמנון כהן: מעל 300 אלף משפחות.

אמנון כהן: .

משה גפני: זה פיקוח נפש.

אמנון כהן: זה פיקוח נפש באזור כה רגיש.

אמנון כהן: כולם דיברו ומישהו עשה.

משה גפני: תודה רבה.

אמנון כהן: רונית תירוש, בבקשה גברתי.

רונית תירוש: רק לומר לך שהרבה משברים הוא פתר.

אמנון כהן: אני מסכים איתך.

רונית תירוש: חבר הכנסת גפני.

אמנון כהן: לא רק במגזר את אומרת.

משה גפני: אני אבוא לפה כל יום.

רונית תירוש: אני לא נמצאת פה כל יום.

רונית תירוש: אדוני היושב-ראש, מה שמאחד את כל ההצעות ואת כל החלופות זה שנשנה מתאריך עברי לתאריך לועזי.

רונית תירוש: בגלל שהתאריך העברי נופל בכל שנה בתאריך לועזי אחר, יוצא מצב שהציבור לא יודע לתכנן מראש את מהלכיו, לא יודע בדיוק מתי נכנסים לשעון חורף.

אמנון כהן: לצערי, כי לא עוקבים אחרי התאריך העברי.

רונית תירוש: נכון.

רונית תירוש: כשיהיה חוק שלפיו נחגוג את כל ימי ההולדת לפי התאריך העברי נוכל להתאפס על הלוח הזה, כרגע יש בעיה.

רונית תירוש: בגלל שזה כפוף לתאריך עברי אנחנו מוצאים את עצמנו במצב מאוד מאוד אבסורדי - כמו שהיה בשנה שעברה כמדומני - שבסביבות ה-10 בספטמבר, שזה שיא הקיץ, שיא החום, אנשים רגילים לחוות את סדר יומם עד השעות המאוחרות, כבר בשעה 17:00 חושך.

רונית תירוש: זה היה באמת מאוד צורם, לכן קמה קול צעקה ציבורית רחבה מאוד.

רונית תירוש: חשבנו לעשות מהלך שיהיה הגון.

רונית תירוש: אני יכולה לומר לך שלקחתי 20 שנה קדימה.

רונית תירוש: ישבתי עם חבר הכנסת אזולאי כמי שהוביל את החקיקה האחרונה בנושא עם אופיר פינס בזמנו.

רונית תירוש: הראיתי לו איך כשאני נוקבת בתאריך לועזי – אז בחרתי את ה-15 באוקטובר יש לומר – זה קורה בתאריך עברי במשך 20 שנים קדימה.

רונית תירוש: חיפשתי מועד ששעת הנץ תהיה בשעה סבירה כך שחובשי הכיפה, שומרי המסורת יוכלו לצאת לבית הכנסת או לכל מקום שבו הם מתפללים את תפילת השחרית וגם להספיק למקום העבודה.

רונית תירוש: ניסיתי להתייחס לצורך הזה של אוכלוסיה רחבה שרוצה להתפלל תפילת שחרית שלא במקום העבודה, ואז לאחר מכן לצאת למקום העבודה.

רונית תירוש: מצאתי שהתאריך של 10 באוקטובר עונה על כל הציפיות ועל כל הדרישות.

רונית תירוש: הפעלתי פה חשיבה מקלה, מתחשבת בציבור דתי שמעוניין להמשיך בשגרת חיים סבירה וקיום מצוות.

רונית תירוש: התקווננתי על 10 באוקטובר.

רונית תירוש: אני מוצאת שעכשיו ההצעה שלי הכי קרובה מבחינת מספר הימים והכי דומה למה שקורה בהצעה הממשלתית.

רונית תירוש: אתם בדקתם 3 שנים קדימה, אני אומרת 20 שנה קדימה, שזה נע סביב אותם 191, 192 ימים.

רונית תירוש: ההבדל מאוד ברור בין ההצעה של חבר הכנסת הורוביץ, שבצדק מבחינתו אומר ליישר קו עם העולם - 1 בנובמבר בכל העולם - כך שלא נשגע את חברות הטיסה, את חברות התעופה ועוד כהנה וכהנה.

רונית תירוש: יש בזה היגיון מסוים אני חייבת לומר, אבל זה מפספס במידה מסוימת בגלל הבדל של 3 שבועות.

רונית תירוש: ביני, בין הממשלה לחבר הכנסת הורוביץ יש הבדל של 3 שבועות.

רונית תירוש: זה מכאן עד סוף החיים.

רונית תירוש: אני הייתי מאוד מברכת על השלושה שבועות האלה, אבל מכיוון שרציתי ללכת לקראת ציבור דתי שמקיים מצוות אני חושבת שזה לא פוגע, זה מאפשר את שעת הנץ הסבירה אל מול התהליך של התפילה וההגעה למקום העבודה.

רונית תירוש: אני חושבת שזה נותן מענה.

אמנון כהן: חבר הכנסת גפני, רוצה להתייחס?

משה גפני: רק משפט, אדוני היושב-ראש.

משה גפני: אני לא מתערב בדיון הזה.

משה גפני: אני, אגב, תומך בשעון קיץ באופן כללי.

משה גפני: אני חושב ששעון קיץ הוא דבר טוב.

משה גפני: יש כאלה שחולקים עלי.

משה גפני: אני אוהב בערב שבת שיש יום ארוך.

משה גפני: מי יש לו ילדים קטנים.

משה גפני: .

רונית תירוש: בעיקר מי שמבשלת.

משה גפני: לא מבשלת.

אמנון כהן: יש לה עוד שעה.

משה גפני: על הבישול לא חשבתי.

אמנון כהן: המקווה.

אמנון כהן: מוצאי שבת יוצא מאוחר.

אמנון כהן: איך תעשה את הדברים?

משה גפני: יש לזה מעלות.

משה גפני: אני לא נכנס לעניין הזה.

משה גפני: מה שרציתי להעיר זאת רק הערה אחת.

משה גפני: חבר הכנסת הוביל את המהלך לפני כמה שנים כשאופיר פינס היה שר הפנים.

משה גפני: ישב חבר הכנסת לשעבר חיים אורון איתי ועם אצל אופיר פינס בהיותו שר הפנים.

משה גפני: הגענו להסכמה.

משה גפני: אני הייתי מעוניין בזה וגם האחרים.

משה גפני: שעון הקיץ הוא איננו נושא דתי.

משה גפני: יש לו השלכה, כפי שרונית אמרה, לתפילה בנץ החמה.

משה גפני: יכולה להיות לזה השלכה בשוליים על יום כיפור, על הצום.

משה גפני: הנושא הוא לא נושא דתי.

משה גפני: יש מחלוקת על שעון קיץ בעולם, אם זה דבר טוב לילדים, לא טוב לילדים, למבוגרים.

משה גפני: אי אפשר לעשות בכל העולם את אותו דבר.

משה גפני: היה לנו על זה המון דיונים.

משה גפני: מה שקורה - אני לא אומר את זה רק על שעון קיץ אלא על כל ההתנהלות שלנו במדינה – שברגע שנהיה איזה טרנד כזה בתקשורת שצריך לשנות דברים, אז זה לא משנה אם הגעת למסקנות והעברת חוק, זה אמור לרדת מסדר היום.

משה גפני: פתאום בתקשורת נהיה שצריך לשנות את שעון הקיץ, אז שינו את שעון הקיץ.

משה גפני: זה מעמיד אותנו במצב כמעט בלתי אפשרי.

משה גפני: אם אנחנו רוצים, אדוני היושב-ראש, לשבת חברי כנסת מסיעות שונות, להגיע להסכמות ולמנוע מחלוקות בנושאים שונים, בעיקר בנושאי דת ומדינה, מכיוון שעל דברים אחרים אין.

משה גפני: .

רונית תירוש: אמרת שזה לא דת ומדינה.

ניצן הורוביץ: אמרת שזה לא קשור לדת.

משה גפני: מאוד מהר מעבירים את זה לעניין הזה.

משה גפני: אני עומד וצוחק.

משה גפני: בכל מקום אני אומר שזה לא דת ומדינה, שזה בכלל לא קשור לנושא הדתי.

משה גפני: אני גם עכשיו אומר את זה.

רונית תירוש: אתה נגד זה ששוברים הסכמות שהתקבלו בכנסת.

משה גפני: הסכמות שהתקבלו.

רונית תירוש: אגב, מתי התקבלה ההסכמה?

משה גפני: כשאופיר פינס היה שר הפנים.

תומר רוזנר: ב-2005.

רונית תירוש: אני חושבת שהם לא צפו שזה יהיה ב-10 ספטמבר, עד שהגיעה אותה שנה מעוברת.

רונית תירוש: חבר הכנסת גפני, אני מסכימה איתך לחלוטין.

רונית תירוש: לא יכול להיות שחברי כנסת לקולגות שלהם כל 4 שנים ישנו את ההסכמות, מה גם שאני מניחה שההסכמות עלו בבריאות טובה לכולם.

משה גפני: בהצעת חוק.

רונית תירוש: אני חוששת – אני אומרת את זה בזהירות - שהם לא ירדו לעומק של ההסתכלות הרב שנתית.

רונית תירוש: הם גם לא הבינו שזה מביא אותנו לאבסורדים, כמו שקרה בשנה האחרונה שבתום ה-4 שנים הגענו לשנה מעוברת ובום כולם נחשפו לזה שהמשמעות של ההסכמה זה 10 בספטמבר.

רונית תירוש: זה לא הגיוני.

ניצן הורוביץ: שנה הבאה זה יהיה 8 בספטמבר.

ניצן הורוביץ: הם לא ידעו.

משה גפני: אופיר פינס ישב בקרוואן בקומת הוועדות הישנות.

משה גפני: שם היה הקרוואן של שר הפנים.

משה גפני: ישבנו שם ג'ומס, אני ודוד אזולאי עם הטבלאות לגבי מה יקרה בשנה מעוברת וכל מה שנלווה לעניין הזה.

ניצן הורוביץ: ג'ומס אמר לי שזה לא נכון.

משה גפני: ג'ומס, אגב, אדם שאומר אמת.

ניצן הורוביץ: הוא אמר שזה לא נכון.

אמנון כהן: מה לא נכון?

ניצן הורוביץ: שהם ישבו עם טבלאות.

משה גפני: טבלאות.

ניצן הורוביץ: זה בא למליאה.

משה גפני: הוא רתח מזעם.

ניצן הורוביץ: זה בא למליאה.

ניצן הורוביץ: ברגע האחרון במליאה עצמה אמרו לו, ג'ומס, תגיד איזה משהו.

ניצן הורוביץ: ככה הוא זרק את זה במליאה וככה זה גם נראה.

משה גפני: הוא רתח מזעם על פורז על כך שהוא התנגד להסכמה.

משה גפני: פורז אמר שצריך לעשות.

משה גפני: .

אמנון כהן: מה אתה מציע, אדוני?

אמנון כהן: להתנגד?

משה גפני: לא, ממש לא.

אמנון כהן: אתה מקבל את הבקשה של הורוביץ להגדיל את הזמן?

משה גפני: אדוני היושב-ראש, אני לא מתערב בדיון.

משה גפני: אני מתריע על העניין.

אמנון כהן: אתה אומר שהגענו להסכמות.

רונית תירוש: אני מסכימה שהם..

רונית תירוש: אבל הם טעו.

רונית תירוש: קורה.

משה גפני: צריך לקחת בחשבון שאחד היעדים של חברי כנסת ממפלגות שונות.

משה גפני: .

אמנון כהן: אופיר פינס תבע?

רונית תירוש: טעו.

רונית תירוש: הם לא הסתכלו בטבלאות ארוכות טווח.

משה גפני: אני הייתי שם.

משה גפני: לא משנה.

אמנון כהן: חבר הכנסת גפני, אני מאוד בעד הסכמות.

אמנון כהן: אם אתה אומר שזה פוגע בכבוד של הכנסת.

אמנון כהן: .

משה גפני: לא, אל תרוץ רחוק.

משה גפני: אני רק רוצה שיהיה רשום בפרוטוקול שאמרתי שאני בעד להגיע להסכמות.

משה גפני: זה יכול להיות ימין ושמאל, זה יכול להיות יהודים וערבים, זה יכול להיות דתיים וחילוניים.

אמנון כהן: אומר פה הייעוץ המשפטי ומנהלת הוועדה, שהייתה מעורה, שכן היו טבלאות, שישבו, שבחנו וסגרו.

אמנון כהן: אולי ג'ומס לא זוכר.

רונית תירוש: הם טעו בשיקול הדעת.

משה גפני: זה כבר דיון אחר.

ניצן הורוביץ: אולי ג'ומס לא היה.

משה גפני: היו טבלאות.

משה גפני: גברתי מנהלת הוועדה, היו טבלאות לא רק פה בוועדה, היו טבלאות בקרוואן.

משה גפני: זאת דוגמה לא טובה.

משה גפני: אני לא אומר לא לאשר.

משה גפני: צריך לנסות להגיע להסכמות.

משה גפני: זה אחד המקרים שאני חוזר ואומר שזה לא דת ומדינה, שזה דבר שהיה צריך להוריד מסדר היום.

משה גפני: כולם היו מעוניינים להוריד אותו מסדר היום.

אמנון כהן: פתאום נולד.

משה גפני: פתאום נהיה רעש תקשורתי על העניין וחזרו אליו שוב.

משה גפני: אני רואה את זה בכל דבר.

משה גפני: אני מסכם משהו עם ראש המשלה על איזה שהוא דבר, למחרת יש כותרת בתקשורת על כך שפתאום קורה משהו אחר.

משה גפני: ככה לא מנהלים מדינה.

משה גפני: היו כאן טבלאות.

אמנון כהן: אני לא מבין למה צריך עוד פעם לשנות את החוק.

משה גפני: יפה צודקת, היו טבלאות.

משה גפני: אפילו כששרנסקי היה שר הפנים הוא הביא את המומחה.

ניצן הורוביץ: תראה למה צריך לשנות.

ניצן הורוביץ: תסתכל בטבלה של ההשוואות.

ניצן הורוביץ: אם יימשך המצב הקיים, אז ב-2013 שעון הקיץ יהיה 164 ימים, כשלפי ההצעה הממשלתית הוא יהיה 192 ימים.

ניצן הורוביץ: זה ההבדל.

ניצן הורוביץ: אני מדבר על הממשלתית, לא על שלי.

ניצן הורוביץ: שלי זה 213 ימים.

ניצן הורוביץ: זה משמעותי.

ניצן הורוביץ: שנה הבאה זה משמעותי מאוד.

ל: תגידו לי למה התאריכים משתנים.

ל: למה שלא נעשה לועזי קבוע?

דרורי שפירא: בגלל שזה יכול לצאת בשבת.

רונית תירוש: אנחנו מדברים על יום ראשון.

דרורי שפירא: אנשים בשבת לא יוכלו להזיז את השעון.

דרורי שפירא: כדי למנוע בעיות עשו ביום ראשון שאחרי.

תומר רוזנר: אפשר לכתוב שמתי שזה יוצא ביום שבת או חג.

תומר רוזנר: .

דרורי שפירא: אם אומרים שבשבת ככה ובחג ככה, אז זה יהיה יום ראשון שאחרי כדי שיהיה ברור.

אמנון כהן: אפשר לומר שאם התאריך נופל בחג או בשבת נזיז את זה למחרת.

תומר רוזנר: כן, כמו שעשינו.

תומר רוזנר: .

דרורי שפירא: זה יוצר חוסר צפיות.

תומר רוזנר: להיפך.

אמנון כהן: הציבור לא ידע מראש באיזה יום זה יצא בשנה הבאה ובשנה אחרי זה.

רונית תירוש: אני מסכימה שמה שאתה מציע זה הרבה יותר קל.

רונית תירוש: ההחרגה של השבתות תהיה ליום שאחרי.

רונית תירוש: נורא קשה להבין כשאומרים יום ראשון האחרון שלפני ה-1..

דרורי שפירא: יש פה שני מאפיינים.

אמנון כהן: יש תאריך קבוע.

דרורי שפירא: מאפיין אחד הוא במעבר משעון חורף לשעון קיץ.

דרורי שפירא: ברגע שיורדת שעה רוצים לעשות הסתגלות, לכן עושים את זה בכוונה בסוף שבוע.

דרורי שפירא: עושים את זה ביום שישי, כדי שבשבת תהיה פחות שעה – לא ביום עבודה- וכדי שיהיה יותר נוח לציבור.

דרורי שפירא: זה בצד אחד.

דרורי שפירא: בהיבט של היום שמסתיים שעון הקיץ קבעו את יום ראשון, כי בשבת אי אפשר להזיז את השעון.

דרורי שפירא: יש פה שני אלמנטים שבגללם לא קבעו תאריך ספציפי.

ניצן הורוביץ: מה שהיושב-ראש מציע הוא הגיוני.

ניצן הורוביץ: הוא אומר שאם זה נופל בשבת לא יעשו את זה בשבת.

דרורי שפירא: נכון, אבל זה עונה רק על פן אחד.

דרורי שפירא: יש פה עוד פן, שרצו לעשות הסתגלות לציבור.

דרורי שפירא: ברגע שמשנים את השעון ומורידים לבן אדם שעה, יותר נוח שזה קורה בסוף שבוע ולא קורה ביום עבודה, כי אז אנשים מאחרים.

דרורי שפירא: אלה שני הרציונאליים שעליהם מבוסס.

דרורי שפירא: .

רונית תירוש: אגב, אם לא משנים לפי מה שאתה מציע, אז בניסוח צריך להיות יום ראשון הקרוב ל-10 או ל-15 – מה שנחליט – לאוקטובר, כי הניסוח של יום ראשון האחרון שלפני הזה.

רונית תירוש: .

דרורי שפירא: אנחנו דיברנו על על ה-1 באוקטובר.

דרורי שפירא: אמרנו יום ראשון הראשון שאחרי.

רונית תירוש: אני מציעה להתפשר על 10 באוקטובר.

רונית תירוש: בדקתי את שעת הנץ.

רונית תירוש: אנחנו מסודרים.

רונית תירוש: היום הראשון הקרוב ל-10 באוקטובר.

דרורי שפירא: את אומרת לפני ה-10, אנחנו אומרים אחרי.

דרורי שפירא: אפשר לראות מהטבלה שהכינה הוועדה שזה יוצא יותר ימים בהצעה הממשלתית.

גלעד ארדן: לפעמים זה גם יותר מוקדם, לא התאריך הסופי.

שי סופר: אנחנו ברשות הלאומית לבטיחות בדרכים תומכים בהארכת שעון הקיץ.

שי סופר: אנחנו רואים, על פי סקירה מחקרית ועל פי הנתונים שיש בידנו, שלהארכת שעון הקיץ יש תרומה משמעותית להגברת הבטיחות בדרכים ולהפחתת התאונות.

שי סופר: אני רק רוצה להעיר נקודה אחת מבחינה פיזיולוגית.

משה גפני: זאת עמדה קבועה שלכם?

משה גפני: תמיד היא הייתה כזאת?

שי סופר: כן.

רונית תירוש: היא גם הגיונית.

שי סופר: בשעות היום הראות היא בערך לקילומטר, כאשר בשעות הלילה אדם רואה למרחק של פנסים, שהם בערך 30,40 מטר.

שי סופר: כ-46% מהתאונות מתרחשות בלילה, למרות ש..

אמנון כהן: הלילה יישאר.

שי סופר: הלילה יישאר.

שי סופר: אתה עדיין מאריך את שעות היום.

שי סופר: יש לנו גם מחקרים שהטכניון ביצע בארץ והראה שיש ירידה משמעותית בתאונות קטלניות.

אמנון כהן: הוועדה כשהיא ישבה על המדוכה אמרה שאין השפעה על מה שאתה אומר.

שי סופר: אנחנו יכולים להביא ממצאים.

תומר רוזנר: לא הופעתם בפני הוועדה.

שי סופר: לא הזמינו אותנו.

אמנון כהן: הם יודעים בעל פה את הכל.

שי סופר: כנראה.

שי סופר: יש מחקרים של הטכניון שבהחלט תומכים בממצא הזה.

אמנון כהן: זה מוסיף לנו.

ניר ורגון: אני מברך על החוק הזה.

ניר ורגון: הוא באמת מפרק, כמו שחבר הכנסת גפני אמר, עוד נושא שהיה אבן נגף בין דתיים לחילוניים.

אמנון כהן: איפה ראית דבר כזה?

אמנון כהן: זה בכלל לא נושא דתי.

ניר ורגון: העניין היה שזה יום הכיפורים.

אמנון כהן: רצו לעזור לעם ישראל.

אמנון כהן: לא קרה כלום.

ניר ורגון: הצורה שבה זה נעשה עכשיו, שישבה ועדה ובדקה את כל הצרכים של כל האוכלוסייה ומתוך כך הגיעה להחלטה, זו הצורה שצריכים להתקבל החלטות במדינת ישראל.

ניר ורגון: לגבי הנושא שחבר הכנסת הורוביץ העלה, של השוואה למדינות אירופה.

ניר ורגון: צריך לדעת – אני גם בטוח שהוועדה בדקה את הנושא הזה- שאנחנו לא נמצאים על אותו קו רוחב כמו מדינות אירופה.

ניר ורגון: אחד הדברים - מלבד הצורך הדתי – זה שאנשים בארץ יוצאים לעבודה יותר מוקדם מאשר במדינות אירופה.

ניר ורגון: תאונות דרכים יכולות לקרות גם בבוקר, לא רק בערב.

ניר ורגון: אני חושב שהוועדה בחנה את כל הנושאים ואת כל המרכיבים, כולל המרכיב הדתי.

ניר ורגון: אני אומר, חברת הכנסת תירוש, שהמרכיב הדתי לא היה המרכיב היחיד בהחלטות הוועדה.

ניר ורגון: אני חושב שזה הדבר היפה.

ניר ורגון: לא בודקים מה ההלכה אומרת ולפי זה קובעים את הלו"ז של המדינה, אלא בודקים את המרכיב של הצרכים של כלל הציבור.

ניר ורגון: אם ניטיב לעשות את זה גם בתחומים אחרים אז אני בטוח שהעושה שלום במרומיו הוא יעשה שלום עלינו ועל כל עם ישראל.

ניצן הורוביץ: רק רציתי להעיר מבחינת השעות על-מנת שנבין למה הרלוונטיות לנושא של תאונות דרכים.

ניצן הורוביץ: צריך פה להחליט אם יהיה אור ב-5 בבוקר או ב-17:00 אחר הצהריים.

ניצן הורוביץ: ברור שיש הרבה יותר אוכלוסייה פעילה ב-17:00 אחר הצהריים, אם זה בכבישים, אם זה ילדים, מאשר ב-5 בבוקר.

ניצן הורוביץ: יש אנשים פעילים ב-5 בבוקר, אבל הרבה פחות מאשר אחר הצהריים.

ניצן הורוביץ: עדיף שבשעה כזאת של חזרה מהעבודה – 17:00,18:00 בערב - שאז הכבישים עמוסים יהיה אור ולא חושך.

ניצן הורוביץ: כמובן שעדיף שיהיה אור בבוקר למי שקם מוקדם, אבל יש הרבה פחות כאלה מאשר כאלה שפעילים בשעות הערב.

אמנון כהן: על זה אני מסכים איתך.

אמנון כהן: עכשיו, ידידי, אנחנו רוצים להתחיל להצביע.

רונית תירוש: רגע, עוד הערה קטנה.

רונית תירוש: אין פה נציג להיבט הכלכלי של העניין.

אמנון כהן: הוועדה בחנה את כל ההיבטים.

רונית תירוש: כאשר אני מסיימת את יום העבודה שלי ב-17:00,18:00 או 19:00 יש לי אפשרות ללכת לעוד מקומות.

אמנון כהן: יש לך עוד כמה שעות ללכת לקניון ו..

רונית תירוש: ללא ספק זה משפר את כלכלת ישראל.

אמנון כהן: לנו לא משנה אם יום או לילה כי אנחנו עובדים עד הבוקר, ככה שאין בעיה בכלל.

רונית תירוש: קראתי שבקיץ הקרוב לא יהיה לנו חשמל.

אמנון כהן: יהיה.

אמנון כהן: דיברנו עם היושב במרומים.

אמנון כהן: הוא אמר שיטפל.

רונית תירוש: אמרו שלא יהיה.

רונית תירוש: לפחות שיהיה אור יום.

רונית תירוש: אם יהיה לנו אור יום עד 20:00 בערב נוכל להסתדר.

רונית תירוש: זה חוסך חשמל.

אמנון כהן: לגבי לוח הזמנים נתיישר?

ניצן הורוביץ: איך אתה רוצה.

ניצן הורוביץ: .?

אמנון כהן: נתמזג כולנו להצעה הממשלתית.

רונית תירוש: אני מציעה שבין ה"קיצוני" של חבר הכנסת הורוביץ.

רונית תירוש: .

אמנון כהן: הוא לא רוצה להזיז.

רונית תירוש: ..

רונית תירוש: ובין הממשלתית אפשר לקבוע 10 באוקטובר.

רונית תירוש: 1 באוקטובר, למרות שזה מראה על טווח ימים.

רונית תירוש: .

אמנון כהן: אני הולך איתו.

אמנון כהן: אני מעדיף..

רונית תירוש: בקשה.

רונית תירוש: אני קונה 1 בנובמבר.

ניצן הורוביץ: כולם קונים.

רונית תירוש: אני חושב ש-1 באוקטובר הוא לא נכון בטווח של 20 שנים.

רונית תירוש: אני בדקתי את זה.

רונית תירוש: זה לא נותן את טווח הימים שאת נותנת פה, לכן אני מבקשת שתעשו את זה ביום ראשון הקרוב ל-10 באוקטובר.

רונית תירוש: זה משמעותי.

דרורי שפירא: אני רוצה להגיד פה משהו מאוד פשוט.

דרורי שפירא: יש פה ועדה מקצועית.

דרורי שפירא: אנשים ישבו.

דרורי שפירא: .

אמנון כהן: אנחנו לא חייבים לוועדה המקצועית שום דבר.

אמנון כהן: אני לא מתיישר.

אמנון כהן: אנחנו חברי כנסת.

אמנון כהן: הוועדה גמרה, השר חתם.

אמנון כהן: זה יצא ממנו.

אמנון כהן: עכשיו זה אצלנו.

אמנון כהן: אנחנו צריכים להצביע.

אמנון כהן: אנחנו לא כפופים לאף אחד.

דרורי שפירא: זה בטוח.

דרורי שפירא: אני לא אומרת שכפופים, אני רק אומרת שהוועדה המקצועית שקלה פה המון שיקולים מקצועיים ועשתה איזונים בין הצרכים של אנשים שקמים מוקדם בבוקר לבין אנשים שחוזרים יותר מאוחר.

דרורי שפירא: אני חייבת לציין שהוועדה, בין הנתונים שהיא בדקה, אמרה שאין שום מחקר שמוכיח את היעילות הכלכלית.

רונית תירוש: ההיגיון מוכיח.

רונית תירוש: אנחנו לא תמיד צריכים לסגוד למחקרים.

דרורי שפירא: היא גם הסתמכה על מומחה אקלים שאמר שצריך להתאים את זה לשעות אור.

דרורי שפירא: הוא אמר שיש הבדל בין שעות האור שיש בישראל לבין שעות האור באירופה, לכן יש פה שינוי ולא צריך להתאים בדיוק.

רונית תירוש: תשמעי, עם החור באוזון אולי כדאי בכלל שנעשה חושך כמה שיותר.

רונית תירוש: לאן הגענו?

אמנון כהן: רונית, אתם רוצים הקרוב ל- 10.10?

רונית תירוש: כן.

תומר רוזנר: בפני חברי הכנסת שהציעו את הצעות החוק הפרטיות עומדות שתי אפשרויות.

תומר רוזנר: אפשרות אחת היא לא לבקש את מיזוגן, ואז יימשך הדיון בהצעה הממשלתית והצעות החוק הפרטיות ימשיכו להיות תלויות ועומדות.

תומר רוזנר: אפשרות שנייה היא להסכים למיזוג, ואז ההצעה הממשלתית מהווה נקודת מוצא.

תומר רוזנר: הוועדה תהיה רשאית לשנות אותה, אבל ההצעות מתמזגות בתוכה.

תומר רוזנר: אם העמדה שמוצעת בהן לא מתקבלת הן נעלמות.

תומר רוזנר: ההחלטה בידי המציעים.

רונית תירוש: מתי הן נעלמות?

תומר רוזנר: אם מחליטים למזג את ההצעות עם ההצעה הממשלתית והעמדה שלכם לא מתקבלת על ידי הוועדה אז ההצעה נעלמת, צריך להגיש אותה מחדש.

רונית תירוש: גם הממשלתית נעלמת?

תומר רוזנר: לא.

רונית תירוש: הממשלתית זה הרע במיעוטו.

תומר רוזנר: זה פשוט הופך להצעה אחרת.

רונית תירוש: לי אין בעיה, אני לא מחפשת קרדיט או משהו.

ניצן הורוביץ: אני לא יכול להסכים, כי יש הבדל משמעותי בין ההצעה שלי להצעה הממשלתית.

ניצן הורוביץ: זה הבדל עקרוני, הוא לב ההצעה.

ניצן הורוביץ: כל ההצעה הזאת זה התאריך, אם ייגמר שעון הקיץ בתחילת אוקטובר או בסוף אוקטובר.

ניצן הורוביץ: אני אומר סוף אוקטובר.

ניצן הורוביץ: אני לא יכול להסכים להצעה הממשלתית שאומרת תחילת אוקטובר.

תומר רוזנר: אתה לא רוצה למזג את ההצעות?

ניצן הורוביץ: את שלי אני לא יכול למזג עם הממשלתית.

ניצן הורוביץ: אני מציע שתישאר ההצעה שלי שעברה בטרומית.

ניצן הורוביץ: יש פה הבדל משמעותי.

ניצן הורוביץ: זה לב העניין.

ניצן הורוביץ: זה לא איזו סוגיית צד.

ניצן הורוביץ: התאריך הוא העניין.

ניצן הורוביץ: העניין הוא כמה ימים יהיה שעון קיץ במדינת ישראל.

אמנון כהן: אבל הקימו ועדה מקצועית שבחנה את כל ההיבטים, כולל בהתייחס לעולם, כמו שאתה אומר.

אמנון כהן: אומרים לאופי של המדינה, לאופי שלנו.

אמנון כהן: .

ניצן הורוביץ: אני לא רוצה להיכנס לזה.

אמנון כהן: אתה אמרת עם ה-OECD משהו.

ניצן הורוביץ: שמע, גם ביחס לוועדה מי יופיע, מי לא יופיע אתן לך רק דוגמה.

ניצן הורוביץ: יש פה נציג של תאונות דרכים שאמר שהם אפילו לא הוזמנו להופיע בפני הוועדה.

דרורי שפירא: היה פרסום בעיתונות.

דרורי שפירא: כל אחד היה מוזמן לבוא ולהציג.

אמנון כהן: אם הוא נרדם בשמירה הוא אשם?

דרורי שפירא: עשו סקרים ושאלו את הציבור.

אמנון כהן: אם הוא לא רוצה להביע את עמדתו לא נחייב אותו.

ניצן הורוביץ: עזוב, אני לא רוצה להיכנס, אבל תאמין לי, אדוני, היו דעות מכל מיני כיונים סביב הוועדה ומה שהיה בתוך הוועדה.

ניצן הורוביץ: אני לא צריך להמציא פה את הגלגל.

ניצן הורוביץ: ברגע שבאיחוד האירופי זה ככה, ברגע שבמדינות המזרח התיכון.

ניצן הורוביץ: .

ניצן הורוביץ: עזוב, אירופה קו רוחב אחר, אבל פה באזור.

ניצן הורוביץ: תבדוק בתורכיה, במצרים, בירדן ותראה.

ניצן הורוביץ: אנחנו לא החכמים היחידים בעולם.

ניצן הורוביץ: מה שטוב בעולם צריך להיות גם טוב לנו.

אמנון כהן: לא הכל.

ניצן הורוביץ: לא הכל, אבל אפשר גם ללמוד מהניסיון.

אמנון כהן: אנחנו תמיד אור לגויים.

ניצן הורוביץ: כאשר אנחנו מתקנים את החוק אני חושב שצריך לתת מקסימום שעות.

ניצן הורוביץ: אגב, אני חייב להגיד שאני מסכים שאין פה עניין דתי.

ניצן הורוביץ: ראש התנועה הציבורית שהייתה למען הארכת שעון הקיץ היה אדם חרדי.

ניצן הורוביץ: קיבלתי הרבה פניות מחרדים, מדתיים.

ניצן הורוביץ: הם דווקא מאוד רוצים שיהיו עוד שעות אור אחר הצהריים.

ניצן הורוביץ: יש הרבה ילדים.

רונית תירוש: אם זה לא עניין דתי, אז למה לא 1 בנובמבר?

ניצן הורוביץ: כן, הם תומכים בהצעה שלי.

ניצן הורוביץ: אני חושב שמשרד הפנים מפספס פה.

רונית תירוש: חבר הכנסת הורוביץ, מאחר שחשבתי שמתחת לפני השטח יש פה היבטים דתיים של מסורת, של מצוות, אז התחשבתי ונשארתי בתאריך.

רונית תירוש: אם אתם אומרים שאין פה היבטים דתיים, אז למה לא לתמוך בהצעה של 1 בנובמבר?

דרורי שפירא: יש עוד היבטים שהוועדה שמעה.

רונית תירוש: תאמרי לנו.

דרורי שפירא: כמו למשל אמהות שאומרות שהן מתקשות להשכיב את הילדים שלהן.

רונית תירוש: ב-21:00, 22:00 בלילה?

דרורי שפירא: לא, מתי שיש אור.

דרורי שפירא: יותר קשה להשכיב את הילדים ולהגיד להם שיש לילה כשיש אור.

דרורי שפירא: אני נותנת דוגמה של טענות.

ניצן הורוביץ: חבר'ה, באמת, אלו טענות?

ניצן הורוביץ: זאת ועדה מקצועית.

ניצן הורוביץ: מצד אחד את אומרת ועדה מקצועית, מצד שני את מביאה לי דברים שהם קצת.

ניצן הורוביץ: .

דרורי שפירא: אני אומרת לך שאנחנו מסתכלים עכשיו על היבטים ספציפיים.

דרורי שפירא: הוועדה המקצועית בחנה את כלל ההיבטים.

רונית תירוש: מה עוד חוץ מהאמהות המתקשות?

ניצן הורוביץ: זה היבט מקצועי?

רונית תירוש: אני טוענת שיש היבט מסורתי, דתי.

רונית תירוש: אם אתם טוענים שאין, אז היא הנותנת שנלך עם ההצעה של הורוביץ.

רונית תירוש: מה עוד חוץ מהטענה שהאמהות לא מצליחות להשכיב לישון?

רונית תירוש: את יודעת שאפשר להגיף את התריסים.

ניצן הורוביץ: איך התינוק ישן בצהריים?

ניצן הורוביץ: תמיד יש אור בצהריים.

ניצן הורוביץ: מה, הוא לא ישן בצהריים?

ניצן הורוביץ: איזה מן דברים אלה?

רונית תירוש: אולי נלך על ההצעה שלך.

דרורי שפירא: כתובות פה סיבות להעדפת קיצור שעון הקיץ: קשיים בהשכמה והשכבת ילדים, הכבדה על אנשים דתיים.

דרורי שפירא: .

רונית תירוש: אז יש פה הכבדה על אנשים דתיים.

דרורי שפירא: אני אומרת רשימה של דברים שאנשים טענו בפני הוועדה.

דרורי שפירא: אי הסכמה עם הטענה שלשעון קיץ יש השפעות חיוביות על הכלכלה, הכבדה על השגרה.

רונית תירוש: אמרו אי הסכמה על הכלכלה.

רונית תירוש: זה שטויות.

רונית תירוש: מי היו חברי הוועדה?

רונית תירוש: הייתה שם איזו אישה?

דרורי שפירא: כן.

רונית תירוש: מי?

דרורי שפירא: ישראלה מני.

ניצן הורוביץ: אני לא יודע מי האישה הזאת.

רונית תירוש: אני אתן לה כמה הצעות איך מרדימים ילד באור יום.

ניצן הורוביץ: כשעשיתי את הפעולות האלו ביקשתי מכתב מהתאחדות התעשיינים, מאיגוד לשכות המסחר.

דרורי שפירא: נדמה לי שישראלה מני היא מאיגוד לשכות המסחר.

ניצן הורוביץ: אוריאל לין, נשיא איגוד לשכות המסחר – אין לי את זה כרגע, אני יכול להוציא לך את זה מהמחשב – תומכים חד-משמעית בהארכת שעון הקיץ כמקובל באיחוד האירופי, משום שהם אמרו שזה עלות של עשרות מיליוני שקלים למשק.

ניצן הורוביץ: תאמיני לי, איגוד לשכות המסחר הם לא מהמפלגה שלי.

דרורי שפירא: אני רק אומרת שישראלה מני היא הנציגה שלהם.

דרורי שפירא: אני פשוט יודעת את זה מרישוי עסקים שעבדנו מולם.

דרורי שפירא: היא הנציגה שלהם.

ניצן הורוביץ: זה לא נראה לי רציני.

רונית תירוש: אדוני היושב-ראש, אתה צריך להכריע.

אמנון כהן: ודאי שאני צריך להכריע.

אמנון כהן: אני בבישול של ההכרעה.

רונית תירוש: הנימוקים לא משכנעים, אבל אתה מוביל את המשך החקיקה.

אמנון כהן: חבר הכנסת דב חנין, מה אתה אומר על הצעת החוק הממשלתית?

אמנון כהן: הם עשו עבודה מחקרית טובה.

דב חנין: אדוני, אני מעריך את העובדה שנעשתה עבודה מחקרית.

דב חנין: אני בהחלט מעריך את זה.

דב חנין: אני חושב, אדוני, שיש פה מקום ללכת לאיזה שהוא ניסיון של פשרה.

דב חנין: אני לא בטוח שהוא אפשרי, כי חבר הכנסת הורוביץ צודק, יש פה בעצם שתי הצעות לתאריך.

דב חנין: אני מבין את הגישה שלו.

דב חנין: הוא אומר שהוא ניסה לקדם מטרה מסוימת ויכול להיות שהוא לא יצליח לקדם אותה עד הסוף כמו שהוא רצה.

דב חנין: אם הממשלה הייתה מביעה נכונות עקרונית ללכת לקראת התאריך ולקבוע איזה משהו שהוא באמצע, אז אולי ניתן היה להגיע לאיזו שהיא הסכמה.

ניצן הורוביץ: יש לי פה את המכתב מאיגוד לשכות המסחר: "לכבוד ועדת השרים לענייני חקיקה, מר צבי האוזר.

ניצן הורוביץ: .

ניצן הורוביץ: אבקש להביא בפני ועדת השרים לענייני חקיקה את תמיכת איגוד לשכות המסחר בהצעת החוק שבנידון" – זאת הצעת חוק שלי – "הצעת החוק שהוגשה על ידי ח"כ הורוביץ ועל ידי ח"כים אחרים הינה הצעד הראוי לתיקון עוול כלכלי שאין לו אח ורע בעולם.

ניצן הורוביץ: בשנה האחרונה הפעלתו של שעון הקיץ חסכה למשק כ-90 מיליון שקל כתוצאה מחיסכון בעלויות הייצור, חשמל, עלייה בפריון העבודה במשק, גידול במכירות וחיסכון בהוצאות החשמל של משקי הבית.

ניצן הורוביץ: כל שעת אור נוספת.

ניצן הורוביץ: ."

רונית תירוש: אז איך היא אומרת שאין נימוקים כלכליים?

דרורי שפירא: זה לא אני.

ניצן הורוביץ: באה איזה אישה שאמרה שקשה לה להשכיב את הילדים.

ניצן הורוביץ: .

רונית תירוש: זה רק מוכיח שמה שמביאים כאן – אני לא מאשימה אותך – הוא לא נכון, זה לא דברי אמת.

רונית תירוש: אם היא אומרת שאין הוכחות להיבטים כלכליים, להתייעלות כלכלית והוא מביא עכשיו מכתב.

רונית תירוש: .

דרורי שפירא: הוועדה אמרה שאין אסמכתא מחקרית.

רונית תירוש: הנה מסמך.

רונית תירוש: אם הם לא יגידו, מי יגיד?

דרורי שפירא: זה מכתב, זה לא מחקר.

ניצן הורוביץ: מחקר של מי?

דרורי שפירא: עוד משהו שמצאתי זה נימוקים הקשורים להשכמה בבוקר לעבודה או ללימודים.

ניצן הורוביץ: מה הנימוקים שקשורים להשכמה?

ניצן הורוביץ: את אפילו לא יודעת.

דרורי שפירא: הן הועלו בפני הוועדה.

ניצן הורוביץ: אי אפשר להגיד ככה דברים.

רונית תירוש: אני כופרת בדברים שנאמרים, משום שאם הם אומרים לי שהוועדה הודיעה שאין נתונים כלכליים.

רונית תירוש: .

אמנון כהן: אנחנו מקבלים הכרעות והסכמות.

אמנון כהן: מי שרוצה להצביע, שיצביע איך שהוא רוצה.

אמנון כהן: לגבי המיזוג של הצעת החוק של חברת הכנסת דליה איציק –פ/2836.

אמנון כהן: נמסר לי שהיא בחו"ל והיא מסכימה למיזוג של ההצעה שלה.

אמנון כהן: מי בעד המיזוג של הצעת החוק של חברת הכנסת דליה איציק להצעת החוק הממשלתית.

אמנון כהן: ה צ ב ע ה בעד – פה אחד מי נגד?

אמנון כהן: נגד - אין אושר

תומר רוזנר: כפוף לאישור של ועדת הכנסת.

אמנון כהן: מי בעד מיזוג הצעת החוק של חברת הכנסת רונית תירוש?

אמנון כהן: ה צ ב ע ה בעד – פה אחד מי נגד?

אמנון כהן: נגד – אין אושר המיזוג כמובן שזה מותנה באישור של ועדת הכנסת.

אמנון כהן: חבר הכנסת הורוביץ, אתה רוצה שנצביע על המיזוג שלך?

ניצן הורוביץ: לא, אני לא מבקש למזג.

ניצן הורוביץ: אני אהיה מוכן למזג ולדון ביחד אם תהיה נכונות מצד הוועדה – מצידך ומצד החברים - לעשות שינוי בהצעה הממשלתית.

ניצן הורוביץ: אם אנחנו לוקחים הצעת חוק ממשלתית X, הצעת חוק פרטית Y ומשלבים אז אנחנו עושים את זה מתוך מטרה להגיע בסוף לתוצאה שמשלבת את שתי ההצעות.

ניצן הורוביץ: אם זה רק דבר שהוא טכני וההצעה הממשלתית נשארת כפי שהיא, כאשר זה גם מה שיצא מהוועדה, אז אני לא מסכים.

דב חנין: יש לי הצעה לסדר.

דב חנין: יכול להיות שמה שאני אומר לא יהיה מעשי, אבל נדמה לי, אדוני, שאולי כן כדאי שהדיון הזה יידחה בשבוע כדי לאפשר לחבר הכנסת הורוביץ.

דב חנין: .

אמנון כהן: אני לא מבטיח שבוע.

אמנון כהן: הוא לא יהיה במושב הזה כי אין לי זמן.

אמנון כהן: אין לי בעיה לא להצביע על זה בכלל.

ניצן הורוביץ: אני רק אומר שאם אנחנו רוצים שיהיה שינוי בשעון הקיץ השנה כדאי לגמור את זה בוועדה.

אמנון כהן: אנחנו הגענו לפשרה של ה-10.10.

אמנון כהן: זה הסיכום שהגענו אליו גם עם המציעים השניים.

אמנון כהן: אם תגיד כן אנחנו מצביעים.

אמנון כהן: אם לא, אני לא מצביע, אני משאיר את זה ככה.

דב חנין: מה בעצם יהיה כתוב?

דב חנין: יהיה יום ראשון הראשון שלאחר יום ה- 10.10?

אמנון כהן: כן.

דרורי שפירא: הנוסח כפי שכתוב בהצעה של חברת הכנסת רונית תירוש.

דב חנין: יום ראשון שלאחר?

תומר רוזנר: היא מציעה יום ראשון שלפני.

תומר רוזנר: ברוב המקרים זה לא משנה משמעותית.

אמנון כהן: זה בסדר 10.10?

ניצן הורוביץ: אני לא מסכים ל-10.10.

דרורי שפירא: אנחנו נתנגד לכל שינוי בהצעה הממשלתית, אלא אם כן השר יגיד אחרת.

רונית תירוש: אני לא מסכימה שתגידי "אנחנו נתנגד" כשלא היית קשובה לדברים שנאמרו כאן.

רונית תירוש: אנחנו היינו קשובים.

רונית תירוש: התקלנו אותך בשאלות.

רונית תירוש: לפי התשובות לא שוכנענו שאכן נעשתה עבודה רצינית.

רונית תירוש: אני אומר לך מדוע.

רונית תירוש: אם את אומרת שבין הנימוקים אין את הנימוק שיש הוכחות כלכליות ומביא חבר הכנסת הורוביץ מכתב של איגוד התעשיינים שנוקב במספרים של 192 מיליון שקל או דולר, אז את צריכה להיות קשובה ולחזור למי ששלח אותך.

דרורי שפירא: מה שאמרתי זה שהוועדה אמרה שיש נתונים לכאן ולכאן ושהם לא חד משמעיים לכיוון אחד.

דרורי שפירא: אמרתי שאנחנו נתנגד, אלא אם כן השר יגיד אחרת.

רונית תירוש: עם מה את הולכת לשר?

רונית תירוש: עם איזה נימוקים?

רונית תירוש: את מסבירה לו?

דרורי שפירא: ברור שאני מסבירה לו.

רונית תירוש: את מבינה שבין התאריך של 10 באוקטובר וה-1 באוקטובר, לפחות על פי מה שאתם הבאתם, אין הרבה הבדל?

דרורי שפירא: נכון, אבל אני בעד להשאיר את ה-1 באוקטובר.

אמנון כהן: אני נותן זמן לצדדים להתדיין עם השר.

רונית תירוש: מי זה הצדדים?

אמנון כהן: כולם.

אמנון כהן: אני רוצה שכל המציעים.

אמנון כהן: .

ניצן הורוביץ: תן לנו קצת זמן.

אמנון כהן: אני לא יכול להגיד כמה.

אמנון כהן: מתי שתגיעו להסכמות תגידו לי.

אמנון כהן: אנחנו נמצא זמן בסדר היום.

רונית תירוש: מה אתה מסכם כרגע?

אמנון כהן: יהיה עוד דיון בכל מקרה.

רונית תירוש: אתה לא רוצה.

רונית תירוש: .?

אמנון כהן: לא למזג.

רונית תירוש: חבל, אנחנו סתם מעכבים את זה.

ניצן הורוביץ: היושב-ראש, אפשר לבקש משהו?

ניצן הורוביץ: היושב-ראש, אני באמת מאוד מעריך אותך.

ניצן הורוביץ: תן קצת זמן, אל תדחה אחרי הפגרה.

אמנון כהן: כשתבואו ותגידו לי שיש פתרון נמצא זמן.

אמנון כהן: החוק הוקרא, אנחנו רק צריכים להגיע לתאריכים.

אורי מקלב: יש חוסר ודאות בציבור.

אורי מקלב: לא מעט אנשים התקשרו אלי בגלל שהם רוצים לקבוע את האירועים שלהם ולא יודעים מתי יחול השנה שעון הקיץ, אם בסוף מרס או בתאריך שנקוב היום.

אורי מקלב: אנחנו נכנסים היום לחודש שהוא לפני התאריך שבו יכול להיות שינוי בשעון.

ניצן הורוביץ: בתחילת שעון הקיץ לא יהיה שינוי.

גלעד ארדן: לפי ההצעה הממשלתית יש שינוי.

אורי מקלב: יש שינוי גם בתאריך התחילה.

אורי מקלב: אנשים לא יודעים לתכנן את האירועים שלהם.

אורי מקלב: אין שום בעיה שנקבל החלטה שהשנה לא תחול התחילה כדי שאנשים ידעו.

אמנון כהן: שהצדדים יבואו למו"מ.

רונית תירוש: האם אני יכולה לבקש למזג את ההצעה שלי עם ההצעה הממשלתית ושתביא את זה לאישור ועדת הכנסת?

אמנון כהן: אני יכול למזג חלק מהצעות החוק?

תומר רוזנר: כן, ודאי.

אמנון כהן: מה שהצבענו עליו יבוא לדיון בוועדת כנסת למיזוג.

אמנון כהן: אין בעיה.

אמנון כהן: בינתיים שלא יהיה בחוץ.

אמנון כהן: אולי עד הדיון הבא גם את ההצעה האחרת נמזג.

אמנון כהן: תודה רבה, הישיבה נעולה.